CELEX: 62013CA0443
Language: el
Date: 2014-11-13 00:00:00
Title: Υπόθεση C-443/13: Απόφαση του Δικαστηρίου (τέταρτο τμήμα) της 13ης Νοεμβρίου 2014 [αίτηση του Unabhängiger Verwaltungssenat in Tirol (Αυστρία) για την έκδοση προδικαστικής αποφάσεως] — Ute Reindl, αγορανομικώς υπεύθυνη για τους σκοπούς της ποινικής νομοθεσίας εκπρόσωπος της MPREIS Warenvertrieb GmbH κατά Bezirkshauptmannschaft Innsbruck (Προδικαστική παραπομπή – Προσέγγιση των νομοθεσιών περί υγειονομικού ελέγχου – Κανονισμός (EK) 2073/2005 – Παράρτημα I – Μικροβιολογικά κριτήρια για τα τρόφιμα – Σαλμονέλα στο νωπό κρέας πουλερικών – Μη συμμόρφωση προς τα μικροβιολογικά κριτήρια η οποία διαπιστώνεται κατά το στάδιο της διανομής – Εθνική νομοθεσία η οποία τιμωρεί τον υπεύθυνο επιχειρήσεως τροφίμων που δραστηριοποιείται μόνο κατά το στάδιο της λιανικής πωλήσεως – Συμβατότητα προς το δίκαιο της Ένωσης – Αποτελεσματικός, αποτρεπτικός και αναλογικός χαρακτήρας της κυρώσεως)

19.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/6
            
         
      Απόφαση του Δικαστηρίου (τέταρτο τμήμα) της 13ης Νοεμβρίου 2014 [αίτηση του Unabhängiger Verwaltungssenat in Tirol (Αυστρία) για την έκδοση προδικαστικής αποφάσεως] — Ute Reindl, αγορανομικώς υπεύθυνη για τους σκοπούς της ποινικής νομοθεσίας εκπρόσωπος της MPREIS Warenvertrieb GmbH κατά Bezirkshauptmannschaft Innsbruck
      (Υπόθεση C-443/13) (1)
      
      (Προδικαστική παραπομπή - Προσέγγιση των νομοθεσιών περί υγειονομικού ελέγχου - Κανονισμός (ΕΚ) 2073/2005 - Παράρτημα I - Μικροβιολογικά κριτήρια για τα τρόφιμα - Σαλμονέλα στο νωπό κρέας πουλερικών - Μη συμμόρφωση προς τα μικροβιολογικά κριτήρια η οποία διαπιστώνεται κατά το στάδιο της διανομής - Εθνική νομοθεσία η οποία τιμωρεί τον υπεύθυνο επιχειρήσεως τροφίμων που δραστηριοποιείται μόνο κατά το στάδιο της λιανικής πωλήσεως - Συμβατότητα προς το δίκαιο της Ένωσης - Αποτελεσματικός, αποτρεπτικός και αναλογικός χαρακτήρας της κυρώσεως)
      (2015/C 016/08)
      Γλώσσα διαδικασίας: η γερμανική
      
         Αιτούν δικαστήριο
      
      Unabhängiger Verwaltungssenat in Tirol
      
         Διάδικοι στην υπόθεση της κύριας δίκης
      
      Ute Reindl, αγορανομικώς υπεύθυνη για τους σκοπούς της ποινικής νομοθεσίας εκπρόσωπος της MPREIS Warenvertrieb GmbH
      
         κατά
      
      Bezirkshauptmannschaft Innsbruck
      
         Διατακτικό
      
      
                  1)
               
               
                  Το παράρτημα II, τμήμα E, σημείο 1, του κανονισμού (ΕΚ) 2160/2003 του Ευρωπαϊκού Κοινοβουλίου και του Συμβουλίου, της 17ης Νοεμβρίου 2003, για τον έλεγχο της σαλμονέλας και άλλων συγκεκριμένων τροφιμογενών ζωονοσογόνων παραγόντων, όπως τροποποιήθηκε από τον κανονισμό (ΕΕ) 1086/2011 της Επιτροπής, της 27ης Οκτωβρίου 2011, έχει την έννοια ότι το νωπό κρέας πουλερικών από ζωικούς πληθυσμούς που απαριθμούνται στο παράρτημα I του ως άνω κανονισμού πρέπει να πληροί το μικροβιολογικό κριτήριο του παραρτήματος I, κεφάλαιο I, σημείο 1.28, του κανονισμού (ΕΚ) 2073/2005 της Επιτροπής, της 15ης Νοεμβρίου 2005, περί μικροβιολογικών κριτηρίων για τα τρόφιμα, όπως τροποποιήθηκε από τον κανονισμό 1086/2011, σε όλα τα στάδια της διανομής, περιλαμβανομένου του σταδίου της λιανικής πωλήσεως.
               
            
                  2)
               
               
                  Το δίκαιο της Ένωσης, ειδικότερα ο κανονισμός (ΕΚ) 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων, και ο κανονισμός 2073/2005, όπως τροποποιήθηκε από τον κανονισμό 1086/2011, έχει την έννοια ότι δεν αντιτίθεται καταρχήν σε εθνική νομοθεσία όπως η επίδικη στην κύρια δίκη, η οποία τιμωρεί τον υπεύθυνο επιχειρήσεως τροφίμων που δραστηριοποιείται μόνο στο στάδιο της διανομής για τη διάθεση στην αγορά ενός τροφίμου εξαιτίας της μη συμμορφώσεως προς το μικροβιολογικό κριτήριο του παραρτήματος I, κεφάλαιο I, σημείο 1.28, του κανονισμού 2073/2005. Είναι έργο του εθνικού δικαστηρίου να εκτιμήσει αν η επίδικη στην κύρια δίκη κύρωση είναι σύμφωνη προς την προβλεπόμενη στο άρθρο 17, παράγραφος 2, του κανονισμού 178/2002 αρχή της αναλογικότητας.
               
            
         (1)  ΕΕ C 344 της 23.11.2013, σ. 39.